Diari Oficial de la Generalitat Valenciana


Sumari del DOGV 1152, del 29-09-1989 (1989/815225)

RESOLUCIÓ de 4 de setembre de 1989, de la Direcció General de Centres i Promoció Educativa, per la qual es modifica la Resolució de 18 de maig de 1987, de la Direcció General d'Educació Bàsica i Ensenyaments Especials (DOGV numero 631), en que s'estableixen normes de desenvolupament d'alguns dels aspectes d'avaluació dels ensenyaments d'EPA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1152

Data del DOGV
:   29-09-1989

Secció del DOGV
:   ALTRES DISPOSICIONS

Número del document
:   1989/815225


Data del document
:   04-09-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIÓ de 4 de setembre de 1989, de la Direcció General de Centres i Promoció Educativa, per la qual es modifica la Resolució de 18 de maig de 1987 de la Direcció General d'Educació Bàsica i Ensenyaments Especials (DOGV núm. 631), en què s'estableixen normes de desenvolupament d'alguns dels aspectes d'avaluació dels ensenyaments d'EPA.  
El Programa per a l'Animació i Promoció de l?Educació Permanent d?Adults creat pel Decret 7/1985, de 28 de gener, del Consell de la Generalitat Valenciana, publicat al DOGV de 21 de febrer de 1985, ha generat canvis significatius en l?educació d?adults de la Comunitat Valenciana.  
Per a donar resposta efectiva a aquests canvis i a les necessitats que se?n deriven, cal modificar alguns criteris que configuraven el nou model d?educació d'adults.  
D'acord amb el Decret 7/1985, de 28 de gener de 1985, el Consell de la Generalitat Valenciana, pel qual es crea el Programa per a l'Animació i Promoció de l?EPA, a la Comunitat Valenciana i altres disposicions legals d?aplicació, aquesta Direcció General ha resolt:  
Article únic  
Modificar l'apartat III de la Resolució, de 18 de maig de 1987, de la Direcció General d'Educació General Bàsica i Ensenyaments Especials, la redacció del qual quedarà de la forma següent:  
III. Realització de les proves de maduresa per a l?obtenció del títol de Graduat Escolar, pe a adults, del sistema lliure.  
1. Per a accedir a aquesta prova els aspirants hauran de tenir complits els 14 anys en l'any natural anterior a la convocatòria.  
2. Les proves de maduresa per a l?obtenció del títol de graduat escolar, per a adults, pel sistema lliure, es realitzaran 3 vegades a l'any, en els mesos de gener, maig i setembre.  
3. La Direcció General de Centres i Promoció Educativa, podrà, també, convocar proves amb caràcter extraordinari en el cas que determinades circumstàncies així ho requeresquen.  
4. Els aspirants podran matricular-se als serveis teritorials d'educació de l'1 al 31 de desembre per a la convocatòria de gener, del 15 al 30 d?abril per a la convocatòria de maig i de l'1 al 30 d?agost per a la convocatòria de setembre, d'acord amb el model de l'annex XII al qual adjuntaran la fotocòpia del DNI i del justificant de les àrees aprovades amb anterioritat si n'hi havia.  
5. Per a la realització de les proves es constituiran comissions avaluadores formades segons l'article segon de l?Ordre de 12 de maig de 1987 de la Conselleria de Cultura, Educació i Ciència.  
6. S'assignarà, si és possible, entre 150 i 200 aspirants a cada comissió avaluadora.  
7. S'elegiran els llocs per a la realització de les proves procurant facilitar al màxim l'accés als aspirants, a més de fer una prova en les localitats on hi haja un programa municipal d'EPA, encara no autoritzat però que tinga un nombre d'alumnes que es considere suficient per a presentar aquesta prova.  
Els llocs elegits seran comunicats a la Direcció General de Centres i Promoció Educativa 15 dies abans de realitzar la prova.  
8. Els serveis territorials d'educació donaran publicitat a l?obertura de la matricula per a accedir a aquesta prova així com a la data de la realització i la situació de les comissions avaluadores.  
9. El desenvolupament i la qualificació de la prova s'ajustaran a allò que assenyalen les Instruccions i les Claus que acompanyen als protocols d?examen, que seran enviats per la Direcció General d'Educació Bàsica i Ensenyaments Especials a cada Servei Territorial.  
S'ha de tenir en compte:  
Els aspirants presentats hauran de ser identificats per la Comissió Avaluadora, i hauran d'anar proveïts de la justificació de les àrees ja superades.  
La prova es desenvoluparà en la data que designe la Direcció General d'Educació Bàsica i Ensenyaments Especials, en dues sessions, una de matí iniciada a les 10 hores i altra de vesprada, iniciada a les 16 hores, cadascuna d'aquestes de 3 hores de durada.  
En la sessió de vesprada es dedicarà una hora a la realització de la redacció proposada.  
Per a perfilar la qualificació final de la prova els aspirants podran ser citats a una entrevista per la Comissió Avaluadora.  
10. La Comissió Avaluadora estendrà acta del desplegament de la prova d'acord amb el model de l'annex XIII i efectuarà les corresponents propostes de lliurament del títol de Graduat Escolar.  
11. Els Directors dels Serveis Territorials d'Educació arbitraran els procediments per a garantir el secret de la prova fins a la seua realització.  
12. Efectuada la prova els Serveis Territorials remetran a la Direcció General d'Educació Bàsica i Ensenyaments Especials abans d'un mes les dades incloses a l'annex XIV.  
València, 4 de setembre de 1989. - El Director General de Centres i Promoció Educativa: Pere Vilches i Gonzàlez.